CELEX: 62020TO0719
Language: da
Date: 2021-04-27 00:00:00
Title: Rettens kendelse (Fjerde Afdeling) af 27. april 2021 (Uddrag).#Roberto Alejandro Macías Chávez m.fl. mod Kongeriget Spanien og Europa-Parlamentet.#Passivitets- og erstatningssøgsmål – regler for institutionerne – Europa-Parlamentets Udvalg for Andragender – andragende vedrørende de spanske retsinstansers tilsidesættelse af EU-retten om grundlæggende rettigheder – afgørelse om at afslutte sagen om andragendet – procesreglementets artikel 28 – påstand om henvisning til et udvidet dommerkollegium – åbenbart, at søgsmålet delvis er anlagt ved en ret, der ikke har kompetence til at træffe afgørelse, delvis ikke kan antages til realitetsbehandling og delvis er ugrundet.#Sag T-719/20.

RETTENS KENDELSE (Fjerde Afdeling)
   27. april 2021 (
         *1
      )
   »Passivitets- og erstatningssøgsmål – regler for institutionerne – Europa-Parlamentets Udvalg for Andragender – andragende vedrørende de spanske retsinstansers tilsidesættelse af EU-retten om grundlæggende rettigheder – afgørelse om at afslutte sagen om andragendet – procesreglementets artikel 28 – påstand om henvisning til et udvidet dommerkollegium – åbenbart, at søgsmålet delvis er anlagt ved en ret, der ikke har kompetence til at træffe afgørelse, delvis ikke kan antages til realitetsbehandling og delvis er ugrundet«
   I sag T-719/20,
   
      Roberto Alejandro Macías Chávez, Sevilla (Spanien),
   
      Fernando Presencia, Talavera de la Reina (Spanien),
   
      José María Castillejo, Madrid (Spanien),
   ved avocat J. Jover Padró,
   sagsøgere,
   mod
   
      Kongeriget Spanien
   
   og
   
      Europa-Parlamentet,
   
   sagsøgte,
   angående bl.a. principalt dels en påstand i henhold til artikel 265 TEUF om, at det fastslås, at Parlamentet ulovligt har undladt at foretage sig yderligere i anledning af det af sagsøgerne indgivne andragende vedrørende de spanske retsinstansers tilsidesættelse af EU-retten om grundlæggende rettigheder, dels en påstand i henhold til artikel 268 TEUF om erstatning for det tab, som sagsøgerne angiveligt har lidt som følge heraf, og subsidiært en påstand i henhold til artikel 268 TEUF om erstatning for den skade, som sagsøgerne angiveligt har lidt som følge af Kongeriget Spaniens adfærd.
   har
   RETTEN (Fjerde Afdeling),
   sammensat af afdelingsformanden, S. Gervasoni (refererende dommer), og dommerne L. Madise og R. Frendo,
   justitssekretær: E. Coulon,
   afsagt følgende
   
      Kendelse (
            1
         )
   
   [udelades]
   
      Retsforhandlinger og parternes påstande
   
   
            7
         
         
            Ved stævning indleveret til Rettens Justitskontor den 7. december 2020 har sagsøgerne anlagt nærværende søgsmål.
         
      
            8
         
         
            Sagsøgerne har nedlagt følgende påstande:
            
                     –
                  
                  
                     For det første: Sagen henvises til behandling i Rettens store afdeling eller i en afdeling med et andet antal dommere i medfør af artikel 28 i Rettens procesreglement.
                  
               
                     –
                  
                  
                     For det andet: Der træffes foreløbige foranstaltninger i henhold til artikel 278 TEUF og 279 TEUF, dvs. at de spanske retssager, der vedrører sagsøgerne, udsættes, og det fastslås, at sagsøgerne har ret til en finansiel støtte, der svarer til den løn, som de oppebar i deres tidligere beskæftigelse.
                  
               
                     –
                  
                  
                     For det tredje: Sagsøgernes påstand i henhold til artikel 265 TEUF, som er rettet mod Parlamentet, »navnlig« hvad angår afgørelsen af 9. oktober 2020, tages til følge, det pålægges Parlamentet at suspendere de repressalier, der er truffet over for sagsøgerne, og Parlamentet tilpligtes at erstatte det tab, som sagsøgerne har lidt.
                  
               
                     –
                  
                  
                     For det fjerde: Subsidiært tilpligtes Kongeriget Spanien at erstatte det tab, som sagsøgerne har lidt som følge af de spanske retsinstansers tilsidesættelse af EU-retten, det fastslås, at denne medlemsstat skal fastsætte sanktioner over for personer, som har forhindret eller forsøgt at forhindre behandlingen af sagsøgernes klager, og der vedtages foranstaltninger til kontrol af overholdelsen af denne forpligtelse.
                  
               
      
      Retlige bemærkninger
   
   [udelades]
   
      
         Om påstanden om henvisning til et udvidet dommerkollegium
      
   
   
            11
         
         
            Sagsøgerne har nedlagt påstand om, at sagen henvises til behandling i den store afdeling eller til en afdeling med et andet antal dommere i medfør af procesreglementets artikel 28. Til støtte for denne påstand har de påberåbt sig den omstændighed, at sagen involverer Parlamentet, navnlig hvad angår udøvelsen af sagsøgernes »absolutte« grundlæggende rettigheder, samt Kongeriget Spanien, og navnlig inden for sidstnævnte, visse retter og myndigheder, der er knyttet til den dømmende magt.
         
      
            12
         
         
            Procesreglementets artikel 28, stk. 1, bestemmer, at »[n]år sagens retlige problemstilling, dens betydning eller særlige omstændigheder i øvrigt tilsiger det, kan sagen henvises til behandling i den store afdeling eller i en afdeling med et andet antal dommere«.
         
      
            13
         
         
            I henhold til procesreglementets artikel 28, stk. 2, kan en sådan henvisning foreslås i plenarmøder af den afdeling, som behandler sagen, Rettens vicepræsident eller Rettens præsident til enhver tid, enten af egen drift eller på begæring af en hovedpart.
         
      
            14
         
         
            Ifølge retspraksis er en henvisning af en sag til et udvidet dommerkollegium ikke en forpligtelse, men en mulighed, hvis anvendelse er underlagt de kriterier, der er fastsat i procesreglementet (dom af 17.12.2020, BP mod FRA, C-601/19 P, ikke trykt i Sml., EU:C:2020:1048, præmis 95).
         
      
            15
         
         
            I den foreliggende sag har hverken Rettens præsident eller vicepræsident fundet det nødvendigt at gøre brug af denne mulighed. Fjerde Afdeling er, henset til sagens akter, af den opfattelse, at ingen af de kriterier, der er nævnt i procesreglementets artikel 28, stk. 1, er opfyldt. Den retspraksis, som nærværende kendelse er baseret på, er nemlig fast forankret, og sagsøgerne har ikke påberåbt sig nogen problemstilling i sagen, der kan begrunde, at denne anfægtes. Desuden udgør det forhold, at det kan betvivles, om en institution eller en medlemsstat har overholdt de grundlæggende rettigheder, heller ikke selv om de betegnes som »absolutte«, ikke i sig selv en særlig omstændighed og medfører ikke, at sagen bliver af væsentlig betydning.
         
      
            16
         
         
            Da sagsøgernes påstand om henvisning til et udvidet dommerkollegium derfor er åbenbart ugrundet, kan denne ikke tages til følge.
            [udelades]
         
       
         
            På grundlag af disse præmisser
            bestemmer
            DOMSTOLEN (Fjerde Afdeling):
         
       
         
            
                     
                        1)
                     
                  
                  
                     
                        Kongeriget Spanien og Europa-Parlamentet frifindes, idet det er åbenbart, at søgsmålet delvis er anlagt ved en ret, der ikke har kompetence til at træffe afgørelse, delvis ikke kan antages til realitetsbehandling og delvis er ugrundet.
                     
                  
               
       
         
            
                     
                        2)
                     
                  
                  
                     
                        Roberto Alejandro Macías Chávez, Fernando Presencia og José María Castillejo bærer hver deres egne omkostninger.
                     
                  
               
       
            
               
                  Således bestemt i Luxembourg den 27. april 2021.
                  
                     
                        E. Coulon
                        Justitssekretær
                     
                     
                        S. Gervasoni
                        Afdelingsformand
                     
                  
               
            
         (
         *1
      ) – Processprog: spansk.
   (
         1
      ) – Der gengives kun de præmisser i nærværende kendelse, som Retten finder det relevant at offentliggøre.